Prøven har mellom 50 og 70 % stryk. De som stryker, har i all hovedsak ikke forberedt seg ved å lage seg permer til heldagsprøven eller trent i Installatør-appen til kvalifiserende del. Tidligere var spørsmålene til den forberedende prøve veldig detaljerte, som f.eks. å kunne paragrafnummer til lovtekster. Kandidatene fikk også overraskelsesspørsmål som ikke er nevnt på pensumlisten, eksempelvis spørsmål vedrørende akkordarbeid. Det var derfor viktig å ta kurset, hvor man blant annet fikk utlevert løsningsforslag på mesteparten av disse spørsmålene. Kandidater kunne også samarbeide og skrive ned spørsmålene. Personer fra EBL og DSB hadde også forelesninger på kursene og ga tips og eksempler til prøven. Generelt er det i praksis ikke mulig å bestå prøven dersom en ikke har utarbeidet seg permer, øvet med Installatør-appen eller tatt et kurs som er rettet direkte inn mot installatørprøven, selv om dette ikke opplyses av EBL.